મહાવીરનગરમાં ઉપરાઉપરી બની રહેલી ચોરી, લૂંટની ઘટનાઓથી આ વિસ્તારના લોકો ત્રસ્ત બની ગયા છે, અને એમાંય માત્ર એક જ સપ્તાહમાં ઉપરાઉપરી લાખો રૃપિયા વેપારીઓના લૂંટાઈ ગયા હોય ત્યારે લોકોમાં ભયમાં વધારો થાય તે સ્વાભાવિક છે, ગત રોજ તલોદ તાલુકાના રણાસણ ગામના વેપારી 1.70 લાખની રોકડ લઈને તેમની વાન દ્વારા હિંમતનગરમાં ખરીદી કરવા આવ્યા હતા, દરમ્યાન ખરીદી કરીને બાકીની રકમ રૂપિયા 1.25 લાખ સાથે પરત ફરી રહ્યા હતા, તે દરમ્યાન એકટીવા ઉપર સવાર એક પુરૂષ અને સ્ત્રીએ તેમને અકસ્માતનું બહાનું કરીને ઝઘડો શરૂ કરી દઈને ધ્યાન બીજે દોરી દીધું હતુ, દરમ્યાન અન્ય શખ્સ તેમની ગાડીમાં સવા લાખની રોકડ ભરેલી રકમ લઈને ફરાર થઈ ગયો હતો.